Pričala mi
<s><poem>
Pričala mi kona tvoja:
Kada su te njemu dali,
Da si, draga, zadrhtala
K'o na grani listak mali;</s>

<s>Kanula ti suza s oka
Niz obraze prerumene.</s><s>O, da li si, da l' si tada
Sjetila se tužna mene?</s>

<s>Jesu li ti na um pali
Sevdaha nam danci mili,
Pa ti drhtaj mladog srca
I tu suzu izmamili?</s>

<s>Ah, znam, jesu.</s><s>Ta i ja sam
More suza tada lio
I u tome burnom moru
C'jelu prošlost utopio.</poem></s>

<s>Musa Ćazim Ćatić</s>

